Tekutá architektúra

Tekutá architektúra je architektúrou, ktorá dýcha, pulzuje, vyskočí ako jedna forma a dopadne ako iná. Je to architektúra, ktorá sa otvára aby ma uvítala a zatvára aby ma ochránila, je bez dvier a chodieb, kde vedľajšia izba je presne tam kde potrebujem aby bola a je tým, čím potrebujem aby bola. Je to architektúra existujúca vo virtuálnom svete - kyberpriestore.

Tvorca 

Pôvodcom myšlienky „tekutá architektúra“ je Marcos Novak, ktorý v roku 1991 vydal esej s názvom „Liquid Architectures And The Loss of Inscription”. Táto esej býva považovaná za manifest tejto architektúry, ktorá je výsledkom hľadania možností ako rozšíriť definíciu architektúry zapojením elektronického priestoru a štúdia dematerializovania architektúry pre novú, verejnú virtuálnu doménu.

Novak je externým profesorom na katedre Architektúry a Urbanizmu na UCLA. Je architektom, umelcom, skladateľom a teoretikom, ktorý uplatňuje algoritmické techniky aby navrhol aktuálne, virtuálne a hybridné inteligentné prostredia. Je zakladajúcim redaktorom Laboratória pre Imerzné virtuálne prostredie a pokročilý výskumný dizajnérsky program na Fakulte Architektúry Texaskej Univerzity v Austine. Jeho články sa objavili v množstve kníh a publikácii a boli preložené do niekoľkých jazykov. Interviá a dokumenty sa objavili v niekoľkých krajinách na televíznych a rádiových staniciach CNN, PBS, BBC, NHK. Prednáša a vystavuje medzinárodne. Samého seba opisuje ako trans-architekta, kvôli svojim prácam s počítačovo generovaným architektonickým dizajnom, vytvoreným špeciálne pre virtuálnu doménu, ktorý neexistuje vo fyzickom svete. Jeho imerzné trojdimenzionálne výtvory reagujú na pozorovateľa, a sú transformovateľné cez používateľa. Objavovaním potenciálu abstraktných a matematicky vytvorených foriem, Novak vytvoril sadu konceptuálnych nástrojov pre myslenie a konštruovanie teritórií v kyberpriestore.

Základne princípy tekutej architektúry 
je kvapalná, imaginárna krajina, ktorá existuje iba v digitálnom svete, pulzuje, vyskočí v podobe jednej formy a dopadne ako forma iná.
naštrbuje očakávania logiky, perspektívy, zákonov gravitácie, nezhoduje sa s racionálnymi obmedzeniami euklidovskej geometrie.
je vyjadrením štvrtej dimenzie ktorá pripája čas k priestoru v rámci svojich primárnych elementov.
sa ohýba, rotuje a mutuje sa v interakcii s osobou ktorá ju obýva. V tekutej architektúre „veda a umenie, zemné a duchovné, dočasné a stále“ sa zbiehajú v poetiku priestoru.
jej forma je podmienená záujmami držiteľa.
je viac než symfóniu. Pretože symfónia skrz jej variácie počas jej trvania, je stále ukotveným objektom a môže byt opakovaná. Vo svojom plnom význame tekutá architektúra je symfónia miesta, ktorá sa nikdy neopakuje a stále sa vyvíja.
Pozrel som sa naľavo a bol som v jednom meste, pozrel som sa napravo a bol som v inom. Moji priatelia v jednom priestore mávali mojim priateľom v inom, vďaka tomu, že som ich spojil.
Som v prázdnom parku, kráčam okolo stromu a zrazu sa ocitnem v preplnenej izbe. Strom zmizol. Pohnem sa k oknu a v diaľke zbadám vzďaľujúci sa park.
Kyberpriestor je tekutý - tekutý kyberpriestor, tekutá architektúra, tekuté mestá.

Myšlienky vybrané z eseje „Liquid Architectures And The Loss of Inscription” 

kyberpriestor je obydlie predstavivosti, je vytvorený pre predstavivosť, miestom kde sa stretáva vedomé snívanie s podvedomým, miestom a triumfom poézie nad chudobou, „môže byť“ nad „malo by byť“. Najväčšou úlohou nebude vloženie vedy do poézie, ale obnovenie poézie z vedy

kľúčovou metaforou pre kyberpriestor je "bytie tam" kde "bytie" aj "tam" sú ovládané užívateľom a primárnym princípom minimálneho obmedzenia

vizionárska architektúra, ako poézia, hľadá extrémy, akékoľvek extrémy: lásku, hrôzu, štruktúru alebo jej nedostatok, váhu, ľahkosť, luxus, ekonómiu…

architektúra bola založená na zemi hoci jej túžba - ašpirácia neboli. Kyberpriestor mení spôsob, ktorým architektúru vytvárame a vnímame. Kyberpriestorová architektúra je priestorová hudba.

Zdroje 
  www.artmuseum.net/w2vr/timeline/Novak.html
  www.zakros.com/liquidarchitecture/liquidarchitecture.html
  www.liquidarchitecture.info/
  www.krcf.org/krcfhome/PRINT/nonlocated/nlonline/nonMarcos.html
  www.labdna.com/architecture.htm
  archidose.blogspot.com/search/label/half%20dose
 Benedikt, Michael: Cyberspace: First Steps, The MIT Press, 1991 ISBN 0262521776

Architektonický dizajn
Virtuálna realita